खुद को खुशनसीब पिता मानता हूं : राज बब्बर  
उन्होंने कहा कि कि हमारे तीनों बच्चों ने सिनेमा जगत में अपनी पारी की शुरुआत कर ली है और बॉलीवुड में मुकाम हासिल कर रहे हैं।
अभिनेता से राजनीतिज्ञ बने राज बब्बर अपने आप को खुशनसीब पिता मानते हैं। उन्होंने कहा कि कि हमारे तीनों बच्चों ने सिनेमा जगत में अपनी पारी की शुरुआत कर ली है और बॉलीवुड में मुकाम हासिल कर रहे हैं।  बब्बर के तीनों बच्चे - प्रतीक, जुही और आर्य ने अभी कुछ फिल्मों में काम किया है, तो खुद बब्बर अब भी सिनेमा और राजनीति दोनों में अपनी जादूगरी दिखा रहे हैं। उन्होंने हाल की में प्रदर्शित फिल्म बॉडीगार्ड में अभिनेत्री करीना कपूर के पिता की भूमिका निभाई है।  उन्होंने कहा, मैं एक पिता के तौर पर अपने तीनों बच्चों की सफलता से खुश हूं। मुझे लगता है कि वे बुद्धिमान हैं और अपने कामों को अंजाम दे रहे हैं। उत्तर प्रदेश के फीरोजाबाद से कांग्रेस सांसद बब्बर ने कहा कि नयी पीढ़ी के सोचने का ढंग अलग है और मेरे तीनों बच्चों ने अपनी रुचि के मुताबिक अपने काम का चयन किया है।